На растанку (М.П. Шапчанин)
На растанку

Немој ми се, љубо, 
У јаде занети. 
Ја ћу скорим теби 
Утехе донети.

Немој пуштат' суза 
Тек  онако  слепо 
То није јуначки, 
Не изгледа лепо.

Када хоћеш мисли 
Да те мене сете, 
Место мене војна 
Погледај у дете.

То је кутић иаших 
Заслађених дана, 
Успомена лепа 
Нашег миловаља.

А кад чујеш да сам
На мегдану пао, 
И теби и себи, 
Образ  осветлао.

Ти ми пошљи сина 
— Немој сузе лити — 
Међ мртви јунаци 
Места ће му бити.

Напомене 

 Ова песма је први пут објављена у збирци Песме, 1863 стр. 38

Извори 

 Милорад П. Шапчанин: Целокупна дела, Књига прва, страна 46-47. Библиотека српских писаца, Народна просвета.

Поезија Милорада Поповића Шапчанина
Милорад Поповић Шапчанин